ઉલ્લેખનિય છે કે મોદી સરકાર 500 અને 1000ની નોટપર પ્રતિબંધ લાદીને કેશલેસ સિસ્ટમને પ્રમોટ કરી રહી છે. લોકો વધારેને વધારે ડિજિટલ પેમેન્ટ તરફ વળે તેવા પ્રયાસો હાથ ધરાઇ રહ્યાં છે. ત્યારે મોદી સરકારનો આ નિર્ણય હવે દરેક સેક્ટરે માન્ય રાખવો પડશે. 500 અને 1000ની નોટો પર પ્રતિબંધ લાદવાને કારણે દેશના કેશફ્લો પર તેની અસર પડી છે. નોટબંદીને આજે 41 દિવસ થઇ ગયા છે. છતાં બેંકોની બહાર લોકોની લાઇનો એટલી જ છે. ત્યારે સરકારે કર્મચારીઓના પગાર ઇપેમેન્ટ અથવા તો ચેકથી કરવા જણાવ્યું છે. હજી પણ કેશનો કકળાટ હથાવત છે અને કેશફ્લો ઓછો છે, ત્યારે સરકારનો આ નિર્ણય કેશફ્લોની ઉણપને ધ્યાનમાં લઇને લેવામાં આવ્યો હોવાનું સૂત્રો જણાવી રહ્યાં છે.